BA-AAV กอดคอร่วง! หลังหยุดบินในปท. ถึงสิ้นเดือนนี้
BA-AAV กอดคอร่วง! หลังประกาศหยุดเส้นทางบิน โดย BA หยุดบิน 5 เส้นทาง 13-31 ก.ค.64 ส่วน AAV หยุดบิน 10 – 31 ก.ค.64
BA-AAV กอดคอร่วง! หลังประกาศหยุดเส้นทางบิน โดย BA หยุดบิน 5 เส้นทาง 13-31 ก.ค.64 ส่วน AAV หยุดบิน 10 – 31 ก.ค.64
12 ก.ค. 2564

ผู้สื่อข่าวรายงานว่า ล่าสุด ณ เวลา 10.53 น. ราคาหุ้น บริษัท การบินกรุงเทพ จำกัด (มหาชน) หรือ BA อยู่ที่ 11.30 บาท ลบ 0.40 บาท หรือ 3.42% สูงสุดที่ 11.70 บาท ต่ำสุดที่ 11.10 บาท ด้วยมูลค่าซื้อขาย 31.59 ล้านบาท
ส่วนราคาหุ้น บริษัท เอเชีย เอวิเอชั่น จำกัด (มหาชน) หรือ AAV อยู่ที่ 2.70 บาท ลบ 0.06 บาท หรือ 2.17% สูงสุดที่ 2.72 บาท ต่ำสุดที่ 2.66 บาท ด้วยมูลค่าซื้อขาย 33.03 ล้านบาท
ทั้งนี้ ราคาหุ้น BA และ AAV ปรับตัวลง คาดเป็นผลมาจากการประกาศหยุดให้บริการเส้นทางบิน ตามนโยบายจำกัดการเดินทาง โดย AAV ได้ประกาศหยุดให้บริการชั่วคราวในเส้นทางบินภายในประเทศแล้ว เริ่มตั้งแต่ 10 กรกฎาคม 2564 จนถึงวันที่ 31 กรกฎาคม 2564 โดยระบุว่าเพื่อให้ความร่วมมือกับรัฐบาล ในการป้องกันและควบคุมการแพร่ระบาด ซึ่งผู้โดยสารที่สำรองที่นั่งเพื่อการเดินทางในช่วงเวลาดังกล่าว จะได้รับการติดต่อโดยตรงจากสายการบินฯ ทาง SMS หรืออีเมล ที่ได้ระบุไว้ เพื่อเลือกรับข้อเสนอทางเลือกตามเงื่อนไขที่สายการบินกำหนด และผู้โดยสารสามารถดำเนินการได้ด้วยตนเองผ่าน AVA Live Chat
ส่วน การบินกรุงเทพ จำกัด (มหาชน) หรือ BA ผู้ให้บริการสายการบินบางกอกแอร์เวย์ส ได้แจ้งยกเลิกเที่ยวบิน 5 เส้นทางชั่วคราว ระหว่างวันที่ 13-31 กรกฎาคม 2564